ՏԵՂԵԿԱՆՔ - ՀԻՄՆԱՎՈՐՈՒՄ
ԹԱԼԻՆ ՀԱՄԱՅՆՔԻ ԿԱՔԱՎԱՁՈՐ ԲՆԱԿԱՎԱՅՐՈՒՄ ԳՏՆՎՈՂ ՀՈՂԱՄԱՍԵՐԻ ՆՊԱՏԱԿԱՅԻՆ ՆՇԱՆԱԿՈՒԹՅԱՆ ՓՈՓՈԽՈՒԹՅՈՒՆՆԵՐԸ  ՀԱՍՏԱՏԵԼՈՒ  
ՎԵՐԱԲԵՐՅԱԼ 
Թալին համայնքի ավագանու քննարկմանը ներկայացվող  որոշման նախագիծը մշակվել է «Տեղական ինքնակառավարման մասին» օրենքի 18-րդ հոդվածի 1-ին մասի 29-րդ կետով  սահմանված  կարգավորումների համատեքստում, հիմք ընդունելով   ՀՀ վարչապետի 2009թ․ դեկտեմբերի 22-ի N 1064-Ա որոշմամբ ստեղծված ՀՀ համայնքների քաղաքաշինական ծրագրային փաստաթղթերի մշակման աշխատանքները համակարգող միջգերատեսչական հանձնաժողովի 13․07․2026թ. N 1/փ-311 դրական եզրակացությունը։
Իրավական ակտի ընդունման նպատակը և կարգավորման անհրաժեշտությունը.	
Նախագծով  նախատեսվում է համայնքային սեփականություն հանդիսացող 02-060-0204-0204 կադաստրային ծածկագրով 2,9999 հա մակերեսով,  02-060-0204-0206 կադաստրային ծածկագրով 3,2188 հա մակերեսով, 02-060-0204-0001 կադաստրային ծածկագրով հողամասից  առանձնացված  3,7938 հա մակերեսով, 02-060-0204-0229 կադաստրային ծածկագրով հողամասից  առանձնացված  1,1684 հա մակերեսով, 02-060-0204-0228 կադաստրային ծածկագրով հողամասից  առանձնացված  0,0636 հա մակերեսով և 02-060-0204-0001 կադաստրային ծածկագրով հողամասից  առանձնացված  0,0165 հա մակերեսով (ընդհանուր՝ 11,2611 հա) հողամասերի նպատակային և գործառնական նշանակությունների փոփոխությունները՝  գյուղատնտեսական նպատակային նշանակության այլ հողատեսք գործառնական նշանակության հողերից՝ արդյունաբերության, ընդերքօգտագործման և այլ արտադրական նպատակային նշանակության, ընդերքի օգտագործման համար տրամադրված գործառնական նշանակության հողերի, հողամասում առանց հորատապայթեցման տուֆի հանք շահագործելու  նպատակով։  
Ելնելով վերոգրյալից, համայնքի ավագանու քննարկմանն է ներկայացվում Թալին համայնքի Կաքավաձոր բնակավայրում գտնվող հողամասերի նպատակային նշանակության փոփոխությունները  հաստատելու    վերաբերյալ  ավագանու որոշման նախագիծը։ 
Իրավական ակտի ընդունման կապակցությամբ այլ իրավական ակտերի ընդունման անհրաժեշտության մասին.	
Ավագանու որոշման նախագծի ընդունումն առաջացնում է համայնքի ղեկավարի կողմից   այլ  իրավական ակտերի ընդունման  անհրաժեշտություն։
Իրավական ակտի ընդունման կապակցությամբ  բյուջեում եկամուտների և ծախսերի ավելացման կամ նվազեցման մասին.	
Ավագանու որոշման նախագծի ընդունման կապակցությամբ համայնքի բյուջեում եկամուտների ավելացում կամ նվազեցում չի նախատեսվում։
Նախագծով առաջարկվող կարգավորումների բնույթն ու նպատակը.	
Նախագիծը կրում է անհատական  բնույթ և վերաբերում է միայն դրանում նշված հողամասերին։ 
Իրավական ակտի կիրառման դեպքում ակնկալվող արդյունքը.	
Նախագծի ընդունման արդյունքում հնարավոր է դառնում հողամասերում առանց հորատապայթեցման տուֆի հանք շահագործելը։  	


